ЦIена, оьзда, собаре, цIарна тIехь цхьа а томмагIа доцу къонахий хоржуш хилла Мехк-Кхиэле. Махкахь чолхе хьал хIоьттина шаьш гулделча, къамеле бовлуш хилла къаной. Шаьш рогIера цхьаьнакхетале баьллачу хенан муьрехь ша лелийнарг дийца дезаш хилла хIораммо а. Оцу заманчохь цхьа ледирло шех ялийтинарг къаношна юкъахь нислахь, бисинчар мах хадош хилла цуьнах даьллачун. Нагахь ледарло луьрачех елахь, цуьнан къонахаллина, кхетаман семаллина, синан цIеналлина эшам балла и хиллехь, иштаниг Мехк-Кхиэла юкъара дIавоккхуш хилла, сийлахьчу декхарна хьакъвоцуш иза лорий.